Diari Oficial de la Generalitat Valenciana


Sumari del DOGV 4415, del 10-01-2003 (2002/14141)

RESOLUCIÓ de 23 de desembre de 2002, del secretari general de la Presidència de la Generalitat Valenciana, per la qual es convoquen tres beques per a la realització de pràctiques professionals en Planificació Estratègica i Avaluació de Programes en la Subsecretaria de Planificació i Estudis de la Presidència de la Generalitat Valenciana, d'acord amb la delegació atorgada en l'article 3 del Decret 9/2002, de 5 de setembre, del president de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4415

Data del DOGV
:   10-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14427


Data del document
:   23-12-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * suport econòmic
    * professió de la informàtica
    * geografia
    * ajuda pública
    * enginyer
    * assignació per estudis
    * sociologia
    * ciència econòmica

RESOLUCIÓ de 23 de desembre de 2002, del secretari general de la Presidència de la Generalitat Valenciana, per la qual es convoquen tres beques per a la realització de pràctiques professionals en Planificació Estratègica i Avaluació de Programes en la Subsecretaria de Planificació i Estudis de la Presidència de la Generalitat Valenciana, d'acord amb la delegació atorgada en l'article 3 del Decret 9/2002, de 5 de setembre, del president de la Generalitat Valenciana. [2002/14772]
  
Antecedents de fet
  
La Generalitat Valenciana, en el marc de la política dirigida a la millora i especialització de jóvens llicenciats en les àrees de treball de planificació estratègica i avaluació de programes, convoca la concessió de beques perquè els mateixos puguen accedir a la realització de pràctiques professionals,
  
L'anterior actuació es troba arreplegada en els objectius i activitats del Programa 112.30, Beques de Pràctiques Professionals en Planificació Estratègica i Avaluació de Programes, i n'hi ha prou consignació pressupostària en la Llei de Pressupostos de la Generalitat Valenciana per a l'exercici de 2003 i si és procedent 2004.
  
Fonaments jurídics
  
1. L'article 47.3 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
2. L'article 35 de la Llei 5/1983, de 30 de desembre, de Govern Valencià.
  
3. L'article 3 del Decret 9/2002 de 5 de setembre, del president de la Generalitat, pel qual es deleguen competències entre altres en el secretari general de Presidència, i segons el qual establix el Decret 108/1992 de 6 de juliol del Govern Valencià, pel qual es regula la concessió de beques.
  
4. Article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5. El Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern, modificat pel Decret 131/2002, de 30 de juliol, del Govern Valencià, resolc:
  
Primer
  
Convocar un concurs públic per a la concessió de tres beques per a la realització de pràctiques professionals en la Subsecretaria de Planificació i Estudis i aprovar les bases per les quals es regix esta convocatòria, incloses com annex I de la present resolució.
  
Segon
  
La dotació econòmica de les beques se sufragarà a càrrec del capítol IV, codi de la línia T4000000, aplicació pressupostària 0507 del programa 112.30, per un import total màxim de 30.291,12 euros.
  
Tercer
  
S'autoritza la Subsecretaria de Planificació i Estudis perquè, en l'àmbit de les seues competències, adopte les mesures necessàries per al desenvolupament i aplicació d'esta resolució.
  
Quart
  
La present resolució serà publicada en el Diari Oficial de la Generalitat Valenciana
  
Contra esta resolució que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes comptat des del dia següent a la seua publicació, de conformitat amb el que preveuen els articles 116 i 117 de la Llei 30/1992 de 26 de novembre del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
  
València, 23 de desembre de 2002.- El secretari general de la Presidència de la Generalitat Valenciana, per delegació (art. 3 Decret 9/2002, del president de 5 de setembre): Vicente Gomis Cerdán.
  
ANNEX I
  
Bases de la convocatòria de beques per a la realització de pràctiques professionals en planificació estratègica i avaluació de programes en la Subsecretaria de Planificació i Estudis de la Presidència de la Generalitat Valenciana.
  
Primera. Objecte
  
Les beques tenen per objecte la formació complementària, millora i especialització professional de jóvens estudiants o titulats per a la planificació estratègica i avaluació de programes.
  
Segona. Número
  
Les beques seran un total de tres, dirigides a llicenciats o estudiants de l'últim curs de llicenciatura. Desenvoluparan les pràctiques en les àrees de Planificació, Estudis, i Anàlisi i Seguiment de Programes de la Subsecretària de Planificació i Estudis.
  
Tercera. Dotació, duració i pagament de les beques
  
Les tres beques de pràctiques estan dotades cada una d'elles, amb 841,42 euros bruts mensuals, sent l'import total de les tres beques de 30.291,12 euros.
  
Es finançaran a càrrec dels pressupostos de la Generalitat Valenciana per a 2003 i 2004, d'acord amb el repartiment següent:
  
Any 2003: 22.718,34 euros.
  
Any 2004: 7.572,78 euros.
  
A estos efectes, la present convocatòria i la possibilitat de concessió de les beques es condicionen a la previsió del crèdit adequat i suficient en els dits pressupostos.
  
L'import de les beques s'abonarà mensualment, previ certificat de la Subsecretaria de Planificació i Estudis o del cap de l'Àrea on els becaris realitzen les seues pràctiques.
  
Es finançaran a càrrec dels pressupostos de la Generalitat Valenciana per a l'exercici de 2003 i 2004, aplicació pressupostària 05.07 del programa 112.30
  
El període de benefici de les beques no podrà excedir de dotze mesos, i está previst el seu inici l'1 d'abril de 2.003.
  
Quarta. Titulació exigida
  
Els aspirants hauran d'estar en situació de certificar la seua condició de llicenciats o estudiants de l'últim curs de llicenciatura de les matèries següents:
  
Ciències Polítiques i de l'administració, Ciències Econòmiques i Empresarials, Geografia, Sociologia, Enginyeries o Informàtica.
  
Cinquena. Mèrits preferents i valoració:
  
Mèrits preferents:
  
- Coneixements de planificació estratègica, avaluació de programes o polítiques públiques.
  
- Coneixements d'informàtica: programari de bases de dades i fulls de càlcul.
  
- Idiomes comunitaris, especialment anglés.
  
- Coneixements de valencià.
  
La titulació i els mèrits adduïts tindran la valoració següent:
  
- Expedient acadèmic: fins a 4 punts
  
- Experiència i formació extraacadèmica relacionada amb planificació estratègica, avaluació de programes o polítiques públiques: fins a 2 punts.
  
- Coneixements d'informàtica en programari de bases de dades i full de càlcul: fins a 1 punt
  
- Idiomes comunitaris: fins a 1 punt.
  
- Coneixements de valencià: fins a 1 punt
  
La comissió avaluadora que es descriu en la base huitena, una vegada efectuada la valoració de les sol·licituds, convocarà als 10 aspirants amb millor puntuació per a la realització d'una prova escrita i una entrevista, valorant-se les mateixes fins a 7 punts que se sumaran als anteriors, i es fixarà llavors l'orde de prelació definitiva.
  
El nombre d'aspirants convocats a la prova escrita i entrevista podrà ser superior a deu si així ho considera la comissió avaluadora una vegada valorats els mèrits arreplegats en les sol·licituds presentades.
  
Els mèrits que s'adduïsquen hauran de ser acreditats, per mitjà de compulsa, en el moment de la presentació de les sol·licituds.
  
Les persones que acrediten una titulació obtinguda en una universitat privada o estrangera hauran de presentar necessàriament l'homologació del títol a Espanya.
  
Sisena. Formalització de sol·licituds
  
Els impresos de sol·licitud estaran a disposició de les persones interessades en el Registre General de la Presidència (Historiador Chabàs, núm. 1) Els candidats hauran de presentar-los en el mateix registre general o tramitar-los per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, complimentant juntament amb fotocòpia compulsada del DNI la següent documentació:
  
1) Currículum, en el qual es faran constar les dades personals, data i lloc de naixement, domicili actual, telèfon i una foto carnet del sol·licitant.
  
2) Expedient acadèmic.
  
3) Els becaris hauran de presentar una declaració responsable o certificats que acrediten el compliment de les seues obligacions tributàries i amb la Seguretat Social, així com de tindre cobertura sanitària (assegurança escolar, pòlissa privada, etc.) de conformitat amb el que disposa l'Orde de 30 de maig de 1996, de la Conselleria d'Economia i Hisenda
  
4) Qualssevol altres documents que acrediten la possessió de títols o mèrits, docents, investigadors o professionals que desitgen al·legar.
  
Setena. Termini de presentació de sol·licituds
  
El termini de presentació de sol·licituds serà de 15 dies hàbils, comptats a partir del dia següent al de la publicació d'esta convocatòria en el Diari Oficial de la Generalitat Valenciana.
  
Huitena. Selecció
  
Per a l'examen de les sol·licituds de beques es constituirà una comissió avaluadora que estarà formada per:
  
- La Subsecretaria de Planificació i Estudis o persona en qui delegue.
  
- El Cap de l'Àrea de Planificació i Estudis
  
- El Cap de l'Àrea d'Anàlisi i Seguiment de Programes.
  
- La secretària general administrativa de la Presidència, o persona en qui delegue, que actuarà com a secretari de la comissió avaluadora.
  
- Un representant de la Subsecretaria de Planificació i Estudis
  
Els membres de la comissió podran ser assessorats pel personal tècnic o professional que es considere necessari, que podrà assistir amb veu però sense vot.
  
La comissió podrà convocar a tots aquells aspirants que considere oportú, per a comprovar, per mitjà d'entrevista, aquells extrems o mèrits adduïts que considere d'interés.
  
El funcionament de la dita comissió haurà d'adaptar-se al que establix la present convocatòria i, de manera subsidiària, a les regles contingudes en el Capítol II del Títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Finalitzat el procés selectiu, la comissió elaborarà una proposta de concessió de beques en el termini de 15 dies que contindrà la relació de beneficiaris i una borsa de reserva, en el cas de produir-se alguna renúncia o abandonament.
  
El secretari general de la Presidència de la Generalitat Valenciana es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'estes bases.
  
Novena. Concessió
  
Les beques seran adjudicades per resolució del secretari general de la Presidència de la Generalitat Valenciana a la vista de la proposta de la comissió avaluadora, en el termini màxim de tres mesos a partir de la data de publicació de la convocatòria en el Diari Oficial de la Generalitat Valenciana, la no resolució d'adjudicació dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
Desena. Drets, obligacions, tutoria i incidències dels becaris.
  
Les beques objecte de la present convocatòria són incompatibles amb el benefici de qualsevol altra beca per a la mateixa o semblant activitat, ajuda o activitat laboral que supose una semblant activitat o que impedisca el compliment de les obligacions com a becari. La infracció d'esta regla deixarà sense efecte la beca adjudicada.
  
La condició de becari/a no genera cap relació laboral ni administrativa amb la Generalitat Valenciana.
  
De conformitat amb el que disposa l'article 8.1 del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat Valenciana, funcionari o laboral, la convocatòria indicarà la situació administrativa que pertoque, d'acord amb la normativa de funció pública; en situació de llicència retribuïda, percebrà les retribucions bàsiques i l'ajuda familiar.
  
La Subsecretaria de Planificació i Estudis ordenarà les activitats i establirà la dedicació i torns dels becaris segons els criteris dels seus propis servicis i mitjans, i amb una dedicació total de 35 hores setmanals.
  
Si els becaris, com a conseqüència del desenvolupament de les tasques que hagen de portar a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat Valenciana i l'adscrit funcionalment al seu servici establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalades sense que això implique una modificació en la relació jurídica del becari amb l'administració.
  
Finalitzat el benefici de la beca, i previ informe d'assistència, aprofitament i aptitud del cap de l'àrea, s'estendrà el certificat corresponent.
  
El secretari general de la Presidència de la Generalitat Valenciana resoldrà les incidències que es produïsquen durant el període de benefici de les beques a proposta de la Subsecretaria de Planificació i Estudis, i podrà deixar-les sense efecte, prèvia audiència a l'interessat, en els casos següents:
  
a) Incompliment de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits en la present convocatòria.
  
Davant de les incidències, renúncies, abandons o incompliments que deixen vacant una beca, es procedirà a cobrir la mateixa segons l'orde establit en la borsa de reserva que resulte del procés de selecció.